Selin Dionun musiqiyə gəlişi və uğuru [Fotoqalereya]
Kanadada ucqar fransız bölgəsindən ifaçılığa başlayan təvazökar Selin Dion beynəlxalq superulduz səviyyəsinə qalxır
O, dünyada musiqi aləminin ən populyar mükafatlarına laqyiq görülüb və güclü vokal səsi ilə məşhurlaşıb. Böyük musiqi ailəsindən gələn Dionun anası və qardaşlarından biri ilə bəstələyərək oxuduğu fransiz mahnısı müğənninin həyatını büsbütün dəyişdi. Mahnı yazılmış lent yazısı istedadlı prodüser Rene Ancelilin diqqətinə çatdırılır. Dionun səsinə vurulan Rene onu beynəlxalq səviyyədə tanıtmaq qərarına gəlir. O, öz evini sataraq onun debut albomunu çıxarır. O zamandan bəri Selin bütün dünyada tanınır və nüfuzlu Avroviziya Mahnı Müsabiqəsində 600 milyon tamaşaçı qarşısında çıxış edir və müsabiqənin qalibi olur. Onun beynəlxalq səviyyədə ən yüksək nailiyyəti isə “Gözəl və Eybəcər” adlı Disney cizgi filmini səsləndirdiyinə görə iki Oskar mükafatı alması olur. Növbəti Oskar mükafatı isə ona Titanik filminin əsas mahnısını səsləndirdiyinə görə verilir. Müğənninin biri-birinin ardınca buraxdığı `Falling Into You` və `Let’s Talk About Love,` albomlarının 50 milyon nüsxəsi satılır. Bütün bu uğurlar ona Hollivud məşhurlarının ulduzları arasına öz ulduzunu əlavə etməklə nəticələnir. 2003-cü ildə Selen Dion Las Veqasda üç illik müqavilə bağlayır. Bu müqavilə sonradan az qala 5 illə əvəz edilir. Müqaviləyə görə o, həftədə beş gecə davamlı olaraq Las Veqada Caesars Palace-də onun şousu üçün dizayn edilmiş 4000 oturacağı olan Kolizeydə çıxış etməli idi. “Əslində Veqas layihəsində çox işlər gördüm, amma bu mənə stabillik və azadlıq verdi. Hər gecə səhnədə nə edəcəyimi bilmək məni arxayın edirdi. Bundan da əlavə evdə stabillik mənim üçün prioritet idi.” Şou, Dragon Productions tərəfindən hazırlanırdı. Dion bu tarixi beş ilə həsr olunmuş `Yeni Gün` adlı beş saatlıq xatirə DVD-sini satışa buraxır. Dionun `Taking Chances` və fransız dilində çıxan `D`elles` albomu onun beynəlxalq səviyyədə ən uğurlu müğənni statusunu möhkəmləndirir. Hər yeni çıxışı ilə Selin Dion əvvəlki uğurlarının üzərinə bir az da uğur əlavə edir və pop musiqisinin ən parlaq ulduzuna çevrilir.